לאקי לוק (סדרת טלוויזיה, 2026)

לאקי לוק (בצרפתית: Lucky Luke) היא סדרת הרפתקאות ומערבון צרפתית, הצפויה לעלות לשידור ב-26 במרץ 2026 בשירות הזרמת המדיה "דיסני+" ובערוץ הציבורי הצרפתי "France Télévisions".

הסדרה מבוססת על סדרת הקומיקס באותו השם מאת , ועונתה הראשונה תכלול שמונה פרקים.

 רקע עלילתי 
עלילת הסדרה מתמקדת ב"לאקי" לוק, האקדוחן המפורסם המכונה "האיש שיורה מהר יותר מצילו". בניגוד למנהגו לפעול כאקדוחן בודד, לוק מוצא את עצמו נאלץ לסייע ללואיז, נערה מרדנית וקשת-עורף בת 18, למצוא את אמה, שנעלמה באופן מסתורי, תוך סיכול מזימה שעשויה לשנות את מהלך ההיסטוריה האמריקאית ואת המערב הפרוע. הסדרה צפויה לשלב אלמנטים של קומדיה, הרפתקאות ואקשן, תוך שמירה על נאמנות לרוח המקור של הקומיקס.

 צוות השחקנים 
 אלבן לנואר – לאקי לוק
 בילי בליין – לואיז
 ז'רום ניאל – ג'ו דלטון
 אליס טליוני – צ'ארלי
 קמי שאמו – קלמיטי ג'יין
 ויקטור לה בלה – בילי הנער
 ג'ונאס באכן – סמל בלוקואט

 הפקה 
הסדרה הוכרזה כהפקה מקורית צרפתית של דיסני+ בשיתוף עם חברת "Federation Studios". את הסדרה יצר וביים בנז'מין רושה, ששימש גם כיוצר-שותף לצד התסריטאים מתייה לבלאן ותומא מנסוי. צילומי הסדרה התקיימו בספרד, בין היתר באזוריה המדבריים של אלמריה, המזוהים עם סוגת מערבוני הספגטי. חברת "Peris Costumes" הייתה אמונה על עיצוב התלבושות עבור ההפקה.

 קישורים חיצוניים 

 הערות שוליים 

קטגוריה:לאקי לוק
קטגוריה:סדרות טלוויזיה המבוססות על קומיקס
קטגוריה:דיסני+: תוכניות וסדרות